kardosdrur/scandi-wiki huggingface dataset:
Kong Frederik IX's hæderspris for fortjenstfuldt eksportarbejde

Kong Frederik IX's hæderspris for fortjenstfuldt eksportarbejde er en ærespris stiftet ved kongelig resolution i 1970 og i dag administeret af Danmarks Eksportråd, der tildeles personer eller virksomheder, der har udmærket sig ved en særlig god indsats for dansk eksport af varer eller tjenesteydelser. Der uddeles hvert år en pris til flere forskellige virksomheder.

Virksomhederne skal opfylde et af flere kriterier for at modtage prisen. Et kriterium er, at virksomheden har haft en væsentlig og vedvarende forøgelse af eksporten over en tre-årig periode, et andet at den er kommet ind på et særligt vanskeligt marked. 

Hædersprisen blev indstiftet i 1970 ved en kongelig resolution med det formål at fremme, understøtte og opmuntre eksporten af danske varer og tjenstydelser. Prins Henrik var formand for priskomitéen.

Med prisen får modtageren et diplom og en skulptur, som er inspireret af hædersprisens symbol, et splitflagmotiv. Både diplom og skulptur er formgivet af designeren Poul Pedersen.

Prismodtagere 
Nedenstående er en ikke komplet liste over prismodtagere.

Kilder 

Hædersbevisninger fra Danmark
Etableret i 1970
Gitte Dyrberg

Gitte Dyrberg Knudsen, tidligere Gitte Dyrberg Lassen, (født 5. februar 1958 i Kjellerup) er en dansk designer. Hun begyndte at studere ved Danmarks Designskole i 1985, hvor hun mødte sin senere kompagnon, Henning Kern. I 2001 modtog hun på vegne af sin virksomhed Dyrberg/Kern Kong Frederik IX's hæderspris for fortjenstfuldt eksportarbejde.

Designere fra Danmark
UEFA Champions League gruppespil 2010-11

UEFA Champions League 2010-11 gruppespil er gruppespillet i 2010-11-udgaven af UEFA Champions League.

Seedning 

FM Forsvarende mester
m Kvalificeret gennem mesterskabsvejen 
n Kvaificieret gennem ikke-mesterskabsvejen "Lineup complete for group-stage draw" uefa.com, 26. august 2010 

 Det er ikke muligt for hold fra samme land eller pot at møde hinanden. 
 Tottenham, Bursaspor, Žilina, Twente, Hapoel Tel-Aviv og Braga har alle debut i gruppespillet.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Noter

Se også 
 UEFA Europa League gruppespil 2010-11

Gruppespil
2010-11
Quattrocento

Quattrocento (ital., egl. 400; kortform for mille quattrocento, 1400) er en almindelig betegnelse for 1400-tallet i Italien, navnlig
om litteraturen og kunsten.

Quattrocentister er de italienske forfattere og kunstnere fra perioden.

Italienske quattrocentomalere 
 Andrea del Castagno
 Andrea del Verrocchio
 Andrea della Robbia
 Andrea Mantegna
 Antonello da Messina
 Antoniazzo Romano
 Antonio Pollaiuolo
 Antonio Rossellino
 Benozzo Gozzoli
 Bertoldo di Giovanni
 Carlo Crivelli
 Cosimo Tura
 Desiderio da Settignano
 Domenico di Bartolo
 Domenico Ghirlandaio
 Domenico Veneziano
 Donatello
 Ercole de' Roberti
 Filippo Brunelleschi
 Filippo Lippi
 Fra Angelico
 Francesco del Cossa
 Francesco di Giorgio
 Francesco Squarcione
 Gentile Bellini
 Gentile da Fabriano
 Giovanni Bellini
 Giovanni di Paolo
 Jacopo Bellini
 Justus of Ghent
 Leonardo da Vinci
 Lorenzo Ghiberti
 Luca della Robbia
 Luca Signorelli
 Masaccio
 Masolino
 Melozzo da Forli
 Paolo Uccello
 Pedro Berruguete
 Piero della Francesca
 Pietro Perugino
 Sandro Botticelli
 Il Sassetta
 Vecchietta
 Vittore Carpaccio
 Vittore Crivelli

Kilder 

 

Listen er fra engelsk Wikipedia.

15. århundrede
Renæssance
Italien
Antibes

Antibes er en fisker- og ferieby i departementet Alpes-Maritimes i det sydøstlige Frankrig.

Byen ligger på Middelhavskysten ved Rivieraen, mellem Cannes og Nice.

Indbyggerne i Antibes kaldes Antibois / Antiboises eller Antipolitains / Antipolitaines

Historie 
Antibes er grundlagt omkring år 500 f. Kr. som en græsk koloni. Antibes har en naturligt velbeskyttet havn og har derfor gennem tiderne været en en vigtig handelsby.

Efter det græske riges fald blev byen overtaget af Romerne og siden hen af skiftende herskere. I slutningen af 1500-tallet blev hele regionen overtaget af den franske Kong Louis XI. Byens udvikling stagnerede indtil midten af 1900-tallet, hvor rige tilflyttere og turister opdagede stedets skønhed og byggede velhaverboliger.

25 % af byens indbyggere er i dag under 25 år.

Geografi

Kvarterer 
Byen er opdelt i 5 kvarterer:
 Activités
 Juan-les-Pins Balnéaire
 Coeur de Ville
 Grand Est
 Ouest Résidentiel

Strande 
Der er 48 strande langs den 25 kilometer lange kyststrækning mellem Antibes centrum og Juan les Pins centrum.

Venskabsbyer 
  Newport Beach, California, USA
  Schwäbisch Gmünd, Tyskland
  Olympia (Grækenland)
  Aalborg, Danmark
  Desenzano del Garda, Italien
  Kinsale, Irland
  Eilat, Israel
  Bodrum, Tyrkiet

Se også 
 Byer i Frankrig

Kilder

Eksterne henvisninger 

 Antibes billeder hjemmeside 

Byer i Alpes-Maritimes
Byer i Frankrig med over 50.000 indbyggere
Slushko palæet

Slushko Slot (, ) i Senamiestis, Vilnius, Litauen er et barokslot beliggende på venstre bred af Neris. Området hvor slottet ligger har tidligere været en del af Antakalnis.

Slottet blev opført i 1690-1700 af Voivod i Polotsk voivodskab Dominik Słuszko fra Ostojafamilien, der skabte en kunstig halvø i Neris til at bygge slottet på. Halvøen blev etableret af jorden fra en bakke, der adskilte Antakalnis fra Vilnius Slot. Oprindeligt gav store Joniske pilastre omkring de høje vinduer facaden et sammenhængende indtryk. Det menes at udsmykningen af slottet blev udført af Michelangelo Palloni og Giovanni Pietro Perti, der var arkitekten bag slottet.

De polsk-litauiske regenter anvendte slottet under besøg i byen efter kongeslottet var brændt ned omkring 1657 under den polsk-russiske krig 1654–1667. Den russiske zar Peter den Store oprettede hovedkvarter på slottet i 1705 og 1709 under den Store Nordiske Krig.

Efter Słuszkos død i 1727 var slottet ejet af Puzynas fyrstefamilien (af Rurikslægten) og fra 1745 af Potockis familie. Piarist, en katolsk munkeorden, købte slottet i 1756 og etablerede et kloster med trykkeri. Senere blev slottet købt af Michał Kazimierz Ogiński i 1766 og genopbygget af Pietro Rossi. Slottet blev konfiskeret af zarens regering i 1794 og omdannet til et lejlighedskompleks. Det har huset et bryggeri ejet af Dominik Zajkowski fra 1803 indtil 1831, hvor slottet blev konfiskeret af zarens militær. Bygningen blev ombygget og de to etager blev opdelt i fire. Fra 1872 benyttedes slottet som militærfængsel. Slottets rige interiør og eksteriør ovelevede ikke.

I dag rummer slottet det litauiske akademi for Musik og Teater. Slottets udhuse er ved at blive restaureret, og der er planer om at hovedbygningen skal restaureres efterfølgende, hvor slottet føres tilbage til den to etages plan og indrettes med vinduer i den oprindelige barokstil.

Galleri

Kilder

Eksterne henvisninger 

Seværdigheder i Vilnius
Litauens historie
Slotte, paladser og palæer i Vilnius
Rapperswil-Jona

Rapperswil-Jona er en by og kommune i Kanton Sankt Gallen i Schweiz.
Rapperswil og Jona var separate kommuner indtil 2006. Kommunen inkluderer også Bollingen, Busskirch, Curtiberg, Kempraten-Lenggis, Wagen, and Wurmsbach. Det går byen til den næststørste i cantonen efter hovedstaden Sankt Gallen.

Historie 
Bebyggelse omkring Rapperswil kan dateres omkring 5000 år tilbage i tiden. Rapperswil Slot er bygget omkring år 1220 af Counts of Rapperswil.

Geografi 
Rapperswil-Jona området består af 37,4% landbrug, 30,6% skov. 28,6% består af bygninger og veje, de sidste 3,4% er floder og søer.

Demografi 
86.9 % snakker tysk, mens det næst mest udbredte sprog er italiensk med 3,1%, tredjemest talte sprog er Serbokroatisk med 2,1%.

Økonomi 
I 2007 havde Rapperswil-Jona en arbejdsløshedsprocent på 1.84%.
Cementproducenten Holcim har hovedsæde i byen.

Se også 
 Byer i Schweiz

Referencer

Eksterne henvisninger 
 
 Rapperswil-Jona (official site)
 Capuchin monastery
 University of Applied Sciences Rapperswil, HSR (university)
 A brief history of Rapperswil

Byer i Schweiz
Anton Elsner

Anton Elsner er en basketballspiller som spiller i Jordanligaen som er den bedste liga i Danmark inden for basketball. Han har spillet i Åbyhøj siden han var 5 år og han spiller der stadig i 2010.

Eksterne henvisninger 
 

Basketballspillere fra Danmark
Racine (Wisconsin)

Racine er en by og administrativt centrum i det amerikanske county Racine County, Wisconsin, USA. Ifølge U.S. Census Bureau havde byen i 2008 et anslået befolkningstal på 82.196. Racine er den femtestørste by i Wisconsin, beliggende ved bredden af Lake Michigan og udmundingen af Root River, omkring 50 kilometer syd for Milwaukee og 100 kilometer nord for Chicago.

Historie 
Den 10. oktober 1699 nåede en gruppe franske opdagelsesrejsende i otte kanoer udmundingen af Root River. De var de første europæere, der besøgte det nuværende Racine County. Under ledelse af Jonathan Paradise grundlagde de en handelspost ved Root Rivers udmunding i Lake Michigan. "Racine" er fransk for "root" (rod).

I 1832, umiddelbart efter Blackhawk War, blev området Racine bosat af amerikanere fra staten New York.

Gilbert Knapp grundlagde i 1834 bebyggelsen Port Gilbert hvor Racine ligger i dag. Området var tidligere blevet kaldt Kipi Kawi og Chippecotton af de oprindelige beboere. Navnet Port Gilbert blev aldrig rigtig accepteret, og i 1841 blev det ændret til Racine. Efter at Wisconsin blev en del af unionen i 1848, besluttede de nye magthaverne at registrere Racine som en city.

Grupper af immigranter, herunder danskere, tyskere og tjekker, begyndte at bosætte sig i Racine mellem borgerkrigen og første verdenskrig. Afroamerikanerne begyndte at flytte til byen under første verdenskrig, som det skete i en række af Midtvestens øvrige industribyer. Fra ca. 1925 begyndte der også at flytte mexicanere til byen.

Racine hævdes at have den største nordamerikanske bosættelse af danskere udenfor Grønland. Byen er kendt for sine danske specialiteter, især kringle. Adskillige lokale bagerier har medvirket på tvkanalen Food Network.

Geografi 
Ifølge United States Census Bureau er byens areal på 48,4 km², hvoraf 40,2 km² er land og 8,1 km² af arealet (16,76%) er vand.

Demografi 

Ifølge census 2000 var der 81.855 indbyggere, 31.449 husstande og 20.405 familier i byen. Befolkningstætheden var 2.033,7/km².

Uddannelse 
 University of Wisconsin–Parkside ligger på grænsen mellem Racine og Kenosha. På grund af beliggenheden har der været kamp om universitetets navn. Striden endte med et kompromis, så universitetet nu er opkaldt efter beliggenheden nær Petrifying Springs Park i Kenosha County.

 Gateway Technical College

Venskabsbyer 
Racine har seks venskabsbyer:
  Aalborg, Danmark
  Bluefields, Nicaragua
  Fortaleza, Brazil
  Montélimar, Frankrig
  Ōiso, Japan
  Zapotlanejo, Mexico

Referencer

Eksterne henvisninger 

  Racine and Racine County History site
 Racine City Government 
 Racine.WI.Net 
 Racine County Convention and Visitors Bureau
 Racine History site -- lots of early 1900s postcards
 Racine Public Library
 Historic Photos of Racine Area (High Resolution) and Vintage Post Card Collection 

Byer i Wisconsin
George David Weiss

George David Weiss (født 9. april 1921, død 23. august 2010) var en amerikansk sangskriver, der især er kendt for at have skrevet "Can't Help Falling In Love", som blev et stort hit for Elvis Presley, samt "What a Wonderful World", som Louis Armstrong fik et tilsvarende stort hit med.

George Weiss stammede fra New York og virkede i begyndelsen af sin karriere især som arrangør for big bands. Han skrev også snart sange, i begyndelsen som regel sammen med Bennie Benjamin. Nogle af Weiss' sange blev også brugt i forskellige film som Mord A/S og Wild in the Country. Sidstnævnte havde Elvis Presley som hovedperson, og "Can't Help Falling In Love" stammer ligeledes fra en af Elvis' film, nemlig Blue Hawaii. Derudover var Weiss med til at skrive et par musicals, der blandt andet blev opført på Broadway.

Blandt hans øvrige kendte sange kan nævnes "Lullaby of Broadway" samt teksten til "The Lion Sleeps Tonight", der oprindeligt blev skrevet i Sydafrika af Solomon Linda med titlen "Mbube" og som efterfølgende havde været kendt i USA under titlen "Wimoweh".

Eksterne henvisninger 
 

Sangskrivere fra USA
Boller (Tårs Sogn)

Boller er en herregård i Tårs Sogn i det tidligere Børglum Herred Hjørring Amt, nu i Hjørring Kommune. Dens historie går tilbage til det 14. århundrede, hvor den menes at have tilhørt en af Skjalm Hvides efterkommere, Stig Pedersen Skovgaard.

Den nuværende hovedbygning er bygget i det 19. århundrede og består af en enkelt grundmuret og hvidpudset fløj, hvis gennemgående kvist på gårdsiden mod vest vest, har et større fremspring og et firkantet tårn.

Ejere 
 14. århundrede Stig Pedersen Skovgaard
 1380 Mathias Thorstensen
 1440 ca. Peder Madsen
 1465 ca. Jens Pedersen
 1500 ca. Karen og Johanne Jensdatter
 1530 ca. Claus Iversen (Dyre)
 1547 ca. Jens Clausen (Dyre)
 1587 Karen Hansdatter Stygge
 1621 ca. Hans Jensen (Dyre)
 Niels Arenfeldt
 1633 ca. Berte Nielsdatter Stygge
 1637 Erik Juel
 1637 Malte Sehested
 1661 Margrethe Reedtz
 Jens Sehested
 1684 Chr. Reedtz
 1689 Rasmus Bartolin og Poul Vinding
 1689 Jens Hansen Bergh
 1717 Jørgen, Chr. v.Ginchel og Jakob Bergh
 1719 Jakob Bergh (eneejer)
 1735 Johanne Marie Werkmester
 1755 Peder Marcussen Mørch
 1796 Christen J. Schaarup
 1802 Anne Cathrine Biering
 1803 Fr. Joachim Abel
 1806 Johan Conrad Schuchardt
 Munch
 1826 Chr. Lemberg
 1855 P. Ferdinand Lange
 1870 C. H. Westermann
 1875 Th. L. Bindeballe
 1891 V. Tutein
 1901 Johan Knudsen og N. Th. Nielsen
 1901 Søren Chr. Pedersen
 Chr. Pedersen
 1908 Esben Kjær
 1910 Johs. Kjærgaard
 1912 Johan Andersen
 1915 C. Pedersen-Lindrup
 1953 S. A. Lindrup

Referencer 

 Om Boller på skeel.info

Herregårde i Hjørring Kommune
Herregårde i Hjørring Amt
Bjarne Louis Hansen

Bjarne Louis Hansen (22. juni 1924 – 20. april 1945) var en dansk modstandsmand, der var medlem af BOPA.

Fredag den 20. april 1945 var han, sammen med flere medlemmer af modstandsgruppen BOPA, i ildkamp mod tyske officerer på Roskilde Landevej, nær Pilegården ved Brøndbyøster. Eftersom tyskerne fik forstærkning måtte modstandsfolkene fra BOPA trække sig tilbage, da de var løbet tør for ammunition. Bjarne Louis Hansen blev på sin post, således at hans kammerater kunne undslippe med livet i behold. Kort efter blev han selv ramt af et dødbringende skud.

Eksterne henvisninger 
 Bjarne Louis Hansen i Modstandsdatabasen

Personer fra Danmark myrdet af Nazi-Tyskland
Medlemmer af BOPA
Tise Sogn

Tise Sogn er et sogn i Brønderslev Provsti (Aalborg Stift).

I 1800-tallet var Tise Sogn anneks til Vrensted Sogn. Begge sogne hørte til Børglum Herred i Hjørring Amt. Vrensted-Tise sognekommune blev ved kommunalreformen i 1970 delt: Tise blev indlemmet i Brønderslev Kommune, og Vrensted blev indlemmet i Løkken-Vrå Kommune, der ved strukturreformen i 2007 indgik i Hjørring Kommune.

I Tise Sogn ligger Tise Kirke.

I sognet findes følgende autoriserede stednavne:
 Blåsiggårds Mark (bebyggelse)
 Filholm (bebyggelse, ejerlav)
 Grevens Ris (areal)
 Gulbjerg (areal)
 Hammelmose (bebyggelse, ejerlav)
 Kirkehuse (bebyggelse)
 Manna (bebyggelse) (bebyggelse, ejerlav)
 Manna Enge (bebyggelse)
 Manna Mose (bebyggelse)
 Ryssensgrav (areal)
 Stavad (bebyggelse, ejerlav)
 Stavad Kanal (vandareal)
 Svingel (bebyggelse)
 Thise (bebyggelse, ejerlav)
 Tise Kær (bebyggelse)
 Tise Udflyttere (bebyggelse)
 Vitmose Enge (areal)
 Ørnefenner (areal)

Noter

Eksterne kilder/henvisninger 
 
 

Sogne i Brønderslev Kommune
Sogne i Aalborg Stift
Sogne i Børglum Herred
Tise

Tise oftest kaldet Thise er en landsby i Vendsyssel med  i Tise Sogn 9 kilometer vest for Brønderslev og 39 kilometer nord for Aalborg. Tise ligger i Region Nordjylland og hører til Brønderslev Kommune.

Thise er tvillingeby til landsbyen Manna. De to lokalsamfund ligger få hundrede meter fra hinanden og regnes som et samlet lokalsamfund.

Eksterne henvisninger 
 Brønderslev Kommune

Kilder 

Byer i Brønderslev Kommune
Frits Johan Blichfeldt Møller

Frits Johan Blichfeldt Møller (født 23. december 1913 i Hadsten, død 3. februar 1944 på Asiatisk Plads i København) var en dansk frihedskæmper.

Baggrund 
Hans far Lars Johan Møller var læge og hans mor, Marie Christine Blichfeldt, var hjemmegående husmor. Han fik studentereksamen på Randers Statsskole, og tog derefter videre mod København for at studere økonomi på Københavns Universitet.

Han blev gift med en klassekammerat fra Statsskolen, Ellis Merete Jørgensen, med hvem han fik sønnen Jon Møller Dethlefsen i 1942.

Modstandsmand 
Blichfeldt Møller blev op igennem 1940'erne mere og mere engageret i forfulgte folks skæbne. Derfor var han meget forarget over jødeforfølgelserne under 2. verdenskrig. Han kunne ikke holde ud, at et helt folkefærd blev forfulgt. Da tyskerne den 2. oktober 1943 begyndte at anholde de danske jøder, så Frits ingen anden udvej, end at gå ind i den danske modstandsbevægelse.

På denne tid var han bosat i København, og var blevet involveret i transporten af danske jøder over Øresund til det neutrale Sverige. Blichfeldt Møller lånte flere sommerhuse nord for København, hvor jøderne blev indlogeret. Han var de indtil at de fik den glædelige besked: "Båden er her om en time". 

Tyskerne fik inden længe vished om Blichfeldt Møllers arbejde og han blev efterlyst. Han var dog for længst gået under jorden. Lillejuleaften 1943, flygtede han, sammen med hans kone og søn, til Helsingør og videre med færgen over til Helsingborg. Det varede dog ikke længe før at hans rejste tilbage til købstaden for at fuldføre sit arbejde. Desværre nåede han ikke til København inden spærretiden og henvendte sig derfor til Gestapo for at spørge om han måtte overnatte hos dem. Det gik overraskende godt, og han tog dagen efter ind til byen for at fortsætte sit arbejde. Han var uhyre stolt over at have overnattet hos tyskere, trods han var efterlyst af den selv samme efterretningstjeneste.

Den skæbnesvanger vinteraften 
3. februar 1944 havde Blichfeldt Møller samlet en gruppe flygtninge, som skulle med en båd fra Asiatisk Plads i København. I den gruppe havde en stikker sneget sig med, og havde alarmeret tyskerne, som stod på lur, da gruppen bevægende sig ned ad Strandgade. Han blev skudt sammen med sin makker om aftenen den 3. februar 1944. Alle flygtningene reddede sig selv.

Blichfeldt Møller var en stille og rolig mand, som ikke krævede megen opmærksomhed, og derfor lykkedes det ham at transportere omtrent 500-1000 flygtninge over Øresund. Han var i besiddelse at et vovemod, og han var dumdristig. Den var det, der gav han kaldenavnet "Den røde pimpernel". 

I Hadsten blev der i 1946 opsat en mindesten for byens helt, som kæmpede for sit lands frihed. Derudover blev der på Asiatisk Plads i København, netop det sted hvor han faldt, opsat en mindeplade på tiårsdagen for hans død.

Eksterne henvisninger 
 

Anetavle

Modstandsfolk fra Danmark
Personer fra Danmark myrdet af Nazi-Tyskland
Personer fra Hadsten
Økonomer fra Danmark
Apparatur (tidsskrift)

Apparatur er et dansk tidsskrift for litteratur og billedkunst, der er blevet udgivet siden 2001.

Ved lanceringen bestod redaktionen af Anders Søgaard, Mimo Antabi, Martin Glaz Serup, Martin Holst, Svend-Allan Sørensen, samt Trine Juncher Jensen. Siden har tidsskriftet haft skiftende redaktioner.

Seneste redaktion er Marie Zeuthen (ansv.), Anne-Sofie Ringling og Marianne Kirk.

Seneste udgivelse er nr. 24, der udkom den 24. marts 2012. Udgivelsen af tidsskriftet er herefter stillet i bero.

Eksterne henvisninger 
 Apparatur - Tidsskrift for litteratur og billedkunst.

Tidsskrifter om litteratur
Tidsskrifter fra Danmark
Etableret i 2001
Jørgen Eivind Schacht

Jørgen Eivind Schacht, med dæknavnet Chang (8. marts 1924 – 5. maj 1944) var en dansk modstandsmand, sabotør og korrekturlæser. Han var medlem af modstandsgruppen BOPA.

Han blev anholdt den 3. maj 1944, da han skulle hente sin cykel efter en sabotageaktion mod fabrikken Globe, som lå på Kildevældets Allé i Glostrup, og blev henrettet ved skydning af det tyske politi Gestapo i Ryvangen. Eivind Schacht arbejdede i en periode som korrekturlæser ved det nazistiske blad Fædrelandet, hvorfra han videregav oplysninger til Frit Danmark.

I 1945 blev han begravet på Vestre Kirkegård afdeling F, række 11.

Eksterne henvisninger 
 Jørgen Eivind Schacht i Modstandsdatabasen

Henrettede i Danmark af den tyske besættelsesmagt under 2. verdenskrig
Medlemmer af BOPA
Henrettede personer fra Danmark
Verner Emil Sørensen

Verner Emil Sørensen (22. september 1917 i Middelfart – 29. august 1944) var en dansk modstandsmand.

Søn af smed Anders Peter Sørensen (f. 1889) og Louise Mette Kirstine født Larsen (f. 1885), forældrene var gift i Brænderup den 2. november 1912.

Den 29. august 1944 deltog han, sammen med modstandsgruppen BOPA, i en aktion i Kragehave, hvor man forsøgte at standse og erobre et tog med tysk ammunition i Tåstrup. Under sabotagen kravlede Sørensen og en anden sabotør op ad
banelegemet og ind under vognene for at kaste håndgranater op i kupeerne, men tyskerne skød igennem gulvet i vognen. En tysker sprang ned fra toget med en maskinpistol og dræbte Sørensen under vognene.

I 1945 blev han begravet på Bispebjerg Kirkegård, afdeling 10.

Der er opstillet en mindesten for Sørensen tæt ved jernbanen i Kraghave, hvor sabotagen fandt sted. Oprindeligt stod mindestenen tættere på banen, men da sporene til Roskilde blev udvidet, blev mindestenen utilgængelig. I 2018 blev den genindviet på sin nuværende placering.

Eksterne henvisninger 
 Verner Emil Sørensen i Modstandsdatabasen
 Mere om togsabotagen på Kragehave

Notater 

Modstandsfolk fra Danmark
Personer fra Danmark myrdet af Nazi-Tyskland
Personer fra Middelfart
Henning Røge

Henning Røge, med dæknavnet Max (3. november 1924 – 11. oktober 1944) var en dansk modstandsmand. Han var tilknyttet modstandsgrupperne Dagdriverbanden, Frit Danmark og Holger Danske.

Han var med til at fremstille det illegale blad Hammeren og var dernæst distributør i forbindelse med Fri Presse, Studenternes Efterretningstjeneste og Frit Danmark. Han var kurer for Jens Toldstrup og med til at opbygge dennes hovedkvarter.

Den 11. oktober 1944 blev Røge skudt på hjørnet af Vesterbrogade og Nygade ved torvet i Nørresundby. Røge var på daværende tidspunkt i gang med likvideringen af en stikker og tyskerhåndlanger, som hed Henry Meister, på Vesterbrogade nær Limfjordsbroen i Aalborg. Det mislykkedes da skuddet kun ramte stikkeren i maven. Røge flygtede, men endte med selv at blive skudt ned og dræbt af Henry Meister. Han blev 19 år.

Eksterne henvisninger 
 Henning Røge i Modstandsdatabasen

Medlemmer af Holger Danske
Personer fra Danmark myrdet af Nazi-Tyskland